CELEX: 32017D0785
Language: lv
Date: 2017-05-05 00:00:00
Title: Komisijas Īstenošanas lēmums (ES) 2017/785 (2017. gada 5. maijs) par vieglajos pasažieru automobiļos, ko darbina ar parastu iekšdedzes motoru, izmantojamu efektīvu 12 V motorģeneratoru apstiprināšanu par inovatīvu tehnoloģiju vieglo pasažieru automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (Dokuments attiecas uz EEZ. )

6.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 118/20
            
         KOMISIJAS ĪSTENOŠANAS LĒMUMS (ES) 2017/785
   (2017. gada 5. maijs)
   par vieglajos pasažieru automobiļos, ko darbina ar parastu iekšdedzes motoru, izmantojamu efektīvu 12 V motorģeneratoru apstiprināšanu par inovatīvu tehnoloģiju vieglo pasažieru automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
   ņemot vērā Komisijas 2011. gada 25. jūlija Īstenošanas regulu (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (2), un jo īpaši tās 10. panta 2. punktu,
   tā kā:
   
               (1)
            
            
               Pieteikums 12 V i-StARS siksnas piedziņas startera–maiņstrāvas ģeneratora efektīvās ģeneratorfunkcijas apstiprināšanai par inovatīvu tehnoloģiju, kuru 2016. gada 21. jūlijā iesniedza piegādātājs Valeo Electrical Systems, ir izvērtēts saskaņā ar Regulas (EK) Nr. 443/2009 12. pantu, Īstenošanas regulu (ES) Nr. 725/2011 un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 un Regulai (ES) Nr. 510/2011 (3).
            
         
               (2)
            
            
               Pieteikumā sniegtā informācija apstiprina, ka ir izpildīti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā minētie nosacījumi un kritēriji. Turklāt pieteikums ir pamatots ar verifikācijas ziņojumu, ko saskaņā ar minētās regulas 7. pantu sagatavojusi neatkarīga un sertificēta struktūra. Tālab pieteikuma iesniedzēja norādītā 12 V i-StARS siksnas piedziņas startera–maiņstrāvas ģeneratora efektīvā ģeneratorfunkcija būtu jāapstiprina kā ekoinovācija.
            
         
               (3)
            
            
               Pamatojoties uz informāciju, kas iesniegta līdz ar minēto pieteikumu, un Komisijas Īstenošanas lēmumu (ES) 2016/265 (4), ņemot vērā pieredzi, kas gūta, izvērtējot pieteikumus par tehnoloģijām, kas palīdz uzlabot maiņstrāvas ģeneratoru efektivitāti Komisijas Īstenošanas lēmumu 2013/341/ES (5), 2014/465/ES (6), (ES) 2015/158 (7), (ES) 2015/295 (8), (ES) 2015/2280 (9) un (ES) 2016/588 (10) satvarā, ir pietiekami un pārliecinoši pierādīts, ka 12 V motorģenerators ar maksimālo masu 7 kg un ģeneratorfunkcijas minimālo lietderības koeficientu atbilst Regulas (EK) Nr. 443/2009 12. panta 2. punktā minētajiem kritērijiem un nodrošina CO2 emisiju samazinājumu vismaz par 1 g CO2/km saskaņā ar Īstenošanas regulas (ES) Nr. 725/2011 9. pantu. Lai aprēķinātu, vai tiek ievērota samazinājuma robežvērtība 1 g CO2/km, 12 V motorģeneratoriem, kuru masa pārsniedz 7 kg, ir jāpiemēro masas korekcijas koeficients.
            
         
               (4)
            
            
               Tādēļ ir lietderīgi vispārīgi atzīt un saskaņā ar Regulas (EK) Nr. 443/2009 12. panta 4. punktu apliecināt šīs inovatīvās tehnoloģijas spēju samazināt CO2 emisijas, kā arī noteikt vispārizmantojamu testēšanas metodoloģiju tādu CO2 aiztaupījumu [ietaupījumu] sertificēšanai, kurus iegūst, izmantojot efektīvo 12 V motorģeneratoru ģeneratorfunkciju.
            
         
               (5)
            
            
               Lai sertificētu ar efektīviem 12 V motorģeneratoriem gūtos CO2 aiztaupījumus, ražotājam kopā ar sertifikācijas pieteikumu, ko iesniedz tipa apstiprinātājai iestādei, būtu jāiesniedz neatkarīgas un sertificētas struktūras sagatavots verifikācijas ziņojums, kas apliecina motorģeneratora atbilstību šajā lēmumā noteiktajiem nosacījumiem.
            
         
               (6)
            
            
               Ja tipa apstiprinātāja iestāde konstatē, ka ražotāja norādītais motorģenerators neatbilst šajā lēmumā noteiktajiem sertifikācijas nosacījumiem, aiztaupījumu sertifikācijas pieteikums būtu jānoraida.
            
         
               (7)
            
            
               CO2 emisiju samazinājumu, ko panāk, izmantojot efektīvos 12 V motorģeneratorus, ir lietderīgi noteikt, izmantojot pielikumā izklāstīto testēšanas metodoloģiju.
            
         
               (8)
            
            
               Lai noteiktu CO2 aiztaupījumu, ir jādefinē bāzes tehnoloģija, ar kuru būtu jāsalīdzina efektīvā 12 V motorģeneratora lietderība, kā noteikts Īstenošanas regulas (ES) Nr. 725/2011 5. un 8. pantā. Pamatojoties uz gūto pieredzi, par bāzes tehnoloģiju ir lietderīgi uzskatīt 12 V maiņstrāvas ģeneratoru ar lietderības koeficientu 67 %.
            
         
               (9)
            
            
               Aiztaupījumu, ko nodrošina efektīvais 12 V motorģenerators, drīkst daļēji pierādīt ar testu, kurš minēts Komisijas Regulas (EK) Nr. 692/2008 (11) XII pielikumā. Galīgais kopējais aiztaupījums ar inovatīvu tehnoloģiju aprīkota transportlīdzekļa sertificēšanai saskaņā ar Īstenošanas regulas (ES) Nr. 725/2011 11. pantu būtu jānosaka saskaņā ar minētās īstenošanas regulas 8. panta 2. punkta otro daļu.
               
            
         
               (10)
            
            
               Lai sekmētu efektīvo 12 V motorģeneratoru plašāku izmantošanu jaunos transportlīdzekļos, ražotājam vajadzētu būt arī iespējai ar vienu pieteikumu pieteikties uz tādu CO2 aiztaupījumu sertifikāciju, kas panākti ar vairākiem atšķirīgiem 12 V motorģeneratoriem. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē tikai tādu 12 V motorģeneratoru ieviešanu, kuriem ir augstākā lietderība.
            
         
               (11)
            
            
               Lai varētu noteikt vispārīgo ekoinovācijas kodu, kas saskaņā ar Eiropas Parlamenta un Padomes Direktīvas 2007/46/EK (12) I, VIII un IX pielikumu lietojams attiecīgajos tipa apstiprinājuma dokumentos, būtu jānosaka individuālais kods inovatīvās tehnoloģijas apzīmēšanai,
            
         IR PIEŅĒMUSI ŠO LĒMUMU.
   1. pants
   Apstiprinājums
   12 V motorģeneratora, t. i., i-STARS siksnas piedziņas startera–maiņstrāvas ģeneratora efektīvo ģeneratorfunkciju, kā aprakstīts Valeo Electrical Systems pieteikumā, apstiprina par inovatīvu tehnoloģiju Regulas (EK) Nr. 443/2009 12. panta nozīmē.
   2. pants
   Definīcijas
   Šajā lēmumā “efektīvs 12 V motorģenerators” ir 12 V motorģeneratora efektīvā ģeneratorfunkcija.
   3. pants
   Pieteikums CO2 aiztaupījuma sertifikācijai
   1.   Ražotājs drīkst pieteikties uz tādu CO2 aiztaupījumu sertifikāciju, ko iegūst no viena vai vairākiem efektīviem 12 V motorģeneratoriem, kuri paredzēti izmantošanai ar parastu iekšdedzes motoru darbināmos M1 kategorijas transportlīdzekļos, ja katrs motorģenerators atbilst šādiem nosacījumiem:
   
               a)
            
            
               ja efektīvā 12 V motorģeneratora masa nepārsniedz bāzes ģeneratora masu, proti, 7 kg, un ja ģeneratorfunkcijas lietderības koeficients, kas noteikts saskaņā ar pielikumu, ir vismaz:
               
                           i)
                        
                        
                           73,8 % transportlīdzekļiem ar benzīna motoru;
                        
                     
                           ii)
                        
                        
                           73,4 % transportlīdzekļiem ar benzīna turbomotoru;
                        
                     
                           iii)
                        
                        
                           74,2 % transportlīdzekļiem ar dīzeļmotoru;
                        
                     vai
            
         
               b)
            
            
               ja 12 V motorģeneratora masa pārsniedz a) apakšpunktā norādīto bāzes maiņstrāvas ģeneratora masu, papildu masu ņem vērā saskaņā ar pielikumā norādīto 10. formulu, un tiek ievērota samazinājuma minimālā robežvērtība 1 g CO2 /km, kas noteikta Īstenošanas regulas (ES) Nr. 725/2011 9. panta 1. punktā.
               Papildu masu verificē un apstiprina verifikācijas ziņojumā, kas iesniedzams tipa apstiprinātājai iestādei kopā ar sertifikāciju pieteikumu.
            
         2.   Pieteikumam ar vienu vai vairākiem efektīviem 12 V motorģeneratoriem iegūtā aiztaupījuma sertifikācijai pievieno neatkarīgas un sertificētas struktūras verifikācijas ziņojumu, ar kuru apliecina, ka efektīvais(-ie) 12 V motorģenerators(-i) atbilst 1. punktā noteiktajām prasībām, un verificē un apstiprina 12 V motorģeneratoru masu.
   3.   Tipa apstiprinātāja iestāde noraida sertifikācijas pieteikumu, ja tā konstatē, ka efektīvais(-ie) 12 V motorģenerators(-i) neatbilst 1. punktā noteiktajām prasībām.
   4. pants
   CO2 aiztaupījumu sertifikācija
   1.   CO2 emisiju samazinājumu, ko panāk ar 2. panta 1. punktā minēto efektīvo 12 V motorģeneratoru izmantošanu, nosaka ar pielikumā izklāstīto metodoloģiju.
   2.   Ja ražotājs attiecībā uz vienu transportlīdzekļa versiju iesniedz CO2 aiztaupījuma sertifikācijas pieteikumu vairāk nekā par vienu efektīvo 12 V motorģeneratoru, tipa apstiprinātāja iestāde nosaka, kurš no testētajiem motorģeneratoriem dod vismazāko CO2 emisiju aiztaupījumu, un zemāko vērtību ieraksta attiecīgajā tipa apstiprinājuma dokumentācijā. Minēto vērtību saskaņā ar Īstenošanas regulas (ES) Nr. 725/2011 11. panta 2. punktu norāda atbilstības sertifikātā.
   5. pants
   Ekoinovācijas kods
   Ja saskaņā ar Īstenošanas regulas (ES) Nr. 725/2011 11. panta 1. punktu atsaucas uz šo lēmumu, tipa apstiprinājuma dokumentācijā norāda ekoinovācijas kodu Nr. 22.
   6. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 5. maijā
      
         
            Komisijas vārdā –
         
         
            Komisijas loceklis
         
         Miguel ARIAS CAÑETE
      
   
   
      (1)  OV L 140, 5.6.2009., 1. lpp.
   
   
      (2)  OV L 194, 26.7.2011., 19. lpp.
   
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Komisijas 2016. gada 25. februāra Īstenošanas lēmums (ES) 2016/265 par MELCO motorģeneratora apstiprināšanu par inovatīvu tehnoloģiju vieglo automobiļu CO2 emisijas samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 50, 26.2.2016., 30. lpp.).
   
      (5)  Komisijas 2013. gada 27. jūnija Īstenošanas lēmums 2013/341/ES par Valeo Efficient Generation Alternator apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 179, 29.6.2013., 98. lpp.).
   
      (6)  Komisijas 2014. gada 16. jūlija Īstenošanas lēmums 2014/465/ES par DENSO efficient alternator apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 un ar ko groza Komisijas Īstenošanas lēmumu 2013/341/ES (OV L 210, 17.7.2014., 17. lpp.).
   
      (7)  Komisijas 2015. gada 30. janvāra Īstenošanas lēmums (ES) 2015/158 par divu Robert Bosch GmbH augstas efektivitātes maiņstrāvas ģeneratoru apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 26, 31.1.2015., 31. lpp.). ((ES) 2015/158 aptver divus pieteikumus)
   
      (8)  Komisijas 2015. gada 24. februāra Īstenošanas lēmums (ES) 2015/295 par MELCO GXi efektīvā maiņstrāvas ģeneratora apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 53, 25.2.2015., 11. lpp.).
   
      (9)  Komisijas 2015. gada 7. decembra Īstenošanas lēmums (ES) 2015/2280 par DENSO efektīvā maiņstrāvas ģeneratora apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 322, 8.12.2015., 64. lpp.).
   
      (10)  Komisijas 2016. gada 14. aprīļa Īstenošanas lēmums (ES) 2016/588 par efektīvos 12 V maiņstrāvas ģeneratoros izmantotas tehnoloģijas apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 101, 16.4.2016., 25. lpp.).
   
      (11)  Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
   
      (12)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
   
      PIELIKUMS
      
         METODOLOĢIJA TĀDA CO2 AIZTAUPĪJUMA NOTEIKŠANAI, KO PANĀK AR PARASTU IEKŠDEDZES MOTORU DARBINĀMIEM M1 KATEGORIJAS TRANSPORTLĪDZEKĻIEM PAREDZĒTIEM EFEKTĪVIEM 12 V MOTORĢENERATORIEM
      
      1.   Ievads
      
      Lai noteiktu CO2 emisiju samazinājumu, ko var attiecināt uz 12 V motorģeneratora ģeneratorfunkciju, turpmāk sauktu par efektīvu 12 V motorģeneratoru jeb motorģeneratoru, kuru paredzēts izmantot ar parastu iekšdedzes motoru darbināmā M1 kategorijas transportlīdzeklī, ir jānosaka:
      
                  1)
               
               
                  testēšanas apstākļi;
               
            
                  2)
               
               
                  testēšanas aprīkojums;
               
            
                  3)
               
               
                  maksimālā izejas jauda;
               
            
                  4)
               
               
                  kā aprēķināms CO2 aiztaupījums;
               
            
                  5)
               
               
                  kā aprēķināma CO2 aiztaupījuma statistiskā kļūda.
               
            2.   Apzīmējumi, parametri un mērvienības
      
      
         Ar latīņu burtiem
      
      
                  
                     
               
               
                  –
               
               
                  CO2 aiztaupījums (g CO2/km)
               
            
                  CO2
                  
               
               
                  –
               
               
                  oglekļa dioksīds
               
            
                  CF
               
               
                  –
               
               
                  pārrēķina koeficients (l/100 km) – (g CO2/km) (g CO2/l), kā noteikts 3. tabulā
               
            
                  h
               
               
                  –
               
               
                  biežums, kā noteikts 1. tabulā
               
            
                  I
               
               
                  –
               
               
                  strāvas stiprums, pie kura veic mērījumu (A)
               
            
                  m
               
               
                  –
               
               
                  mērījumu skaits paraugā
               
            
                  M
               
               
                  –
               
               
                  griezes moments (Nm)
               
            
                  n
               
               
                  –
               
               
                  rotācijas ātrums (min– 1), kā noteikts 1. tabulā
               
            
                  P
               
               
                  –
               
               
                  jauda (W)
               
            
                  
                     
               
               
                  –
               
               
                  motorģeneratora lietderības koeficienta standartnovirze (%)
               
            
                  
                     
               
               
                  –
               
               
                  motorģeneratora vidējā lietderības koeficienta standartnovirze (%)
               
            
                  
                     
               
               
                  –
               
               
                  kopējā CO2 aiztaupījuma standartnovirze (g CO2/km)
               
            
                  U
               
               
                  –
               
               
                  testa spriegums, pie kura veic mērījumu (V)
               
            
                  v
               
               
                  –
               
               
                  Eiropas Jaunā braukšanas cikla (NEDC) vidējais braukšanas ātrums (km/h)
               
            
                  VPe
                  
               
               
                  –
               
               
                  efektīvās jaudas patēriņš (l/kWh), kā noteikts 2. tabulā
               
            
                  
                     
               
               
                  –
               
               
                  aprēķinātā CO2 aiztaupījuma jutība saistībā ar motorģeneratora lietderības koeficientu
               
            
         Ar grieķu burtiem
      
      
                  Δ
               
               
                  –
               
               
                  starpība
               
            
                  ηB
                  
               
               
                  –
               
               
                  bāzes maiņstrāvas ģeneratora lietderības koeficients (%)
               
            
                  ηMG
                  
               
               
                  –
               
               
                  motorģeneratora lietderības koeficients (%)
               
            
                  
                     
               
               
                  –
               
               
                  motorģeneratora lietderības koeficienta vidējā vērtība darba punktā i (%)
               
            
         Indeksi
      
      Indekss i attiecas uz darba punktu.
      Indekss j attiecas uz parauga mērījumu.
      
                  MG
               
               
                  –
               
               
                  motorģenerators
               
            
                  m
               
               
                  –
               
               
                  mehānisks
               
            
                  RW
               
               
                  –
               
               
                  reāli apstākļi
               
            
                  TA
               
               
                  –
               
               
                  tipa apstiprināšanas apstākļi
               
            
                  B
               
               
                  –
               
               
                  bāzes
               
            3.   Mērījumi un lietderības koeficienta noteikšana
      
      12 V motorģeneratora lietderības koeficientu nosaka saskaņā ar ISO 8854:2012, izņemot elementus, kas norādīti šajā punktā.
      Tipa apstiprinātājai iestādei iesniedz pierādījumus, ka efektīvā 12 V motorģeneratora ātruma diapazoni atbilst 1. tabulā noteiktajiem. Mērījumus veic dažādos darba punktos, kā noteikts 1. tabulā. Efektīvā 12 V motorģeneratora strāvas stiprums ir puse no nominālās strāvas visiem darba punktiem. Pie katra ātruma maiņstrāvas ģeneratora spriegumu un izejas strāvu saglabā konstantu, spriegums – 14,3 V.
      
         1. tabula
      
      
         Darba punkti
      
      
                  Darba punkts
                  i
               
               
                  Izturēšanas ilgums
                  (s)
               
               
                  Rotācijas ātrums
                  ni(min– 1)
               
               
                  Frekvence
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Lietderības koeficientu katrā darba punktā aprēķina atbilstoši šādai 1. formulai:
      
         1. formula
      
      
         
      Visus lietderības koeficienta mērījumus veic secīgi vismaz piecas (5) reizes. Aprēķina mērījumu vidējo vērtību katrā darba punktā ().
      Motorģeneratora lietderības koeficientu (ηMG) aprēķina atbilstoši šādai 2. formulai:
      
         2. formula
      
      
         
      Motorģenerators rada mehāniskās jaudas aiztaupījumu reālos apstākļos (ΔPmRW) un tipa apstiprinājuma apstākļos (ΔPmTA), kā noteikts 3. formulā.
      
         3. formula
      
      
         
      Aiztaupīto mehānisko jaudu reālos apstākļos (ΔPmRW) aprēķina saskaņā ar 4. formulu, un aiztaupīto mehānisko jaudu tipa apstiprinājuma apstākļos (ΔPmTA) aprēķina saskaņā ar 5. formulu.
      
         4. formula
      
      
         
      
         5. formula
      
      
         
      kur:
      
                  PRW
                  
               
               
                  :
               
               
                  nepieciešamā jauda (W) “reālos” apstākļos, kas ir 750 W;
               
            
                  PTA
                  
               
               
                  :
               
               
                  nepieciešamā jauda (W) tipa apstiprinājuma apstākļos, kas ir 350 W;
               
            
                  ηB
                  
               
               
                  :
               
               
                  bāzes maiņstrāvas ģeneratora lietderības koeficients (%), kas ir 67 %.
               
            4.   CO2 aiztaupījuma aprēķināšana
      
      Ar efektīvo 12 V motorģeneratoru panākto CO2 aiztaupījumu aprēķina saskaņā ar šādu 6. formulu:
      
         6. formula
      
      
         
      kur:
      
                  v
               
               
                  :
               
               
                  
                     NEDC vidējais braukšanas ātrums (km/h), kas ir 33,58 km/h;
               
            
                  VPe
                  
               
               
                  :
               
               
                  efektīvās jaudas patēriņš, kā noteikts 2. tabulā.
                  
                     2. tabula
                  
                  
                     Efektīvās jaudas patēriņš
                  
                  
                              Motora tips
                           
                           
                              Efektīvās jaudas patēriņš (VPe)
                              (l/kWh)
                           
                        
                              Benzīna motors
                           
                           
                              0,264
                           
                        
                              Benzīna turbomotors
                           
                           
                              0,280
                           
                        
                              Dīzeļmotors
                           
                           
                              0,220
                           
                        
            
                  CF
               
               
                  :
               
               
                  pārrēķina koeficients (l/100 km) – (g CO2/km) (g CO2/l), kā noteikts 3. tabulā.
                  
                     3. tabula
                  
                  
                     Degvielas pārrēķina koeficients
                  
                  
                              Degvielas veids
                           
                           
                              Pārrēķina koeficients (l/100 km) – (g CO2/km) (CF)
                              (g CO2/l)
                           
                        
                              Benzīna motors
                           
                           
                              2 330 
                           
                        
                              Dīzeļmotors
                           
                           
                              2 640 
                           
                        
            5.   Statistiskās kļūdas aprēķināšana
      
      Mērījumos radušās testēšanas metodoloģijas rezultātu statistiskās kļūdas izsaka skaitļos. Katram darba punktam standartnovirzi aprēķina saskaņā ar šādu 7. formulu:
      
         7. formula
      
      
         
      Efektīvā 12 V motorģeneratora lietderības koeficienta standartnovirzi () aprēķina saskaņā ar šādu 8. formulu:
      
         8. formula
      
      
         
      Motorģeneratora lietderības koeficienta standartnovirze () rada kļūdu CO2 aiztaupījumā (). Šo kļūdu aprēķina saskaņā ar šādu 9. formulu:
      
         9. formula
      
      
         
      6.   Statistiskais nozīmīgums
      
      Attiecībā uz katru tāda transportlīdzekļa tipu, variantu un versiju, kas aprīkots ar efektīvo 12 V motorģeneratoru, ir jāpierāda, ka saskaņā ar 9. formulu aprēķināto CO2 aiztaupījumu kļūda nav lielāka par starpību starp kopējo CO2 aiztaupījumu un Īstenošanas regulas (ES) Nr. 725/2011 9. panta 1. punktā noteikto minimālo ietaupījumu robežvērtību (sk. 10. formulu).
      
         10. formula
      
      
         
      kur:
      
                  MT
               
               
                  :
               
               
                  minimālā robežvērtība (g CO2/km);
               
            
                  
                     
               
               
                  :
               
               
                  kopējais CO2 aiztaupījums (g CO2/km);
               
            
                  
                     
               
               
                  :
               
               
                  kopējā CO2 aiztaupījuma standartnovirze (g CO2/km);
               
            
                  
                     
               
               
                  :
               
               
                  CO2 korekcijas koeficients, kas vajadzīgs efektīvā 12 V motorģeneratora un bāzes maiņstrāvas ģeneratora masas pozitīvās starpības dēļ.  vajadzībām izmantojami 4. tabulas dati.
                  
                     4. tabula
                  
                  
                     CO2 korekcijas koeficients, ar ko ņem vērā papildu masu
                  
                  
                              Degvielas veids
                           
                           
                              CO2 korekcijas koeficients, ar ko ņem vērā pozitīvo masas atšķirību ()
                              (g CO2/km)
                           
                        
                              Benzīna motors
                           
                           
                              0,0277 · Δm
                           
                        
                              Dīzeļdegvielas motors
                           
                           
                              0,0383 · Δm
                           
                        
            Δm (4. tabulā) ir papildu masa uzstādītā motorģeneratora dēļ. Tā ir efektīvā 12 V motorģeneratora masas un bāzes maiņstrāvas ģeneratora masas pozitīvā starpība. Bāzes maiņstrāvas ģeneratora masa ir 7 kg. Papildu masu verificē un apstiprina verifikācijas ziņojumā, kas tipa apstiprinātājai iestādei iesniedzams kopā ar sertifikāciju pieteikumu.
      7.   Transportlīdzekļos uzstādāmais efektīvais 12 V motorģenerators
      
      Tipa apstiprinātājai iestādei CO2 aiztaupījums ir jāsertificē, pamatojoties uz 12 V motorģeneratora un bāzes maiņstrāvas ģeneratora mērījumiem, izmantojot šajā pielikumā noteikto testēšanas metodoloģiju. Ja CO2 aiztaupījums ir mazāks par Īstenošanas regulas (ES) Nr. 725/2011 9. panta 1. punktā noteikto robežvērtību, piemēro minētās regulas 11. panta 2. punkta otro daļu.